ai4bharat/Pralekha huggingface dataset:
పెట్రోలియం- సహజ వాయువుల మంత్రిత్వ శాఖ
మయన్మార్ యొక్క ఎ-1 మరియు ఎ-3 బ్లాకుల అభివృద్ధి కోసం ఓఎన్జీసీ విదేశ్ లిమిటెడ్ అదనపు పెట్టుబడులకు క్యాబినెట్ ఆమోదించింది
మయన్మార్లోని ష్వే ఆయిల్ & గ్యాస్ ప్రాజెక్ట్ బ్లాక్స్లోని ఎ-1 మరియు ఎ-3 బ్లాకుల్ని మరింత అభివృద్ధి చేసేందుకు గాను ఓఎన్జీసీ విదేశ్ లిమిటెడ్ సంస్థ  121.27 మిలియన్ డాలర్ల  మేర అదనపు పెట్టుబడి పెట్టనుంది. ఈ తాజా ప్రతిపాదనకు ప్రధాన మంత్రి శ్రీ నరేంద్ర మోడీ అధ్యక్షతన సమావేశమైన ఆర్థిక వ్యవహారాల కేబినెట్ కమిటీ తన ఆమోదాన్ని తెలిపింది. దక్షిణ కొరియా, భారత్ మరియు మయన్మార్ సంస్థల కన్సార్టియంలో భాగంగా ఓఎన్జీసీ విదేశ్ లిమిటెడ్ , 2002 నుండి మయన్మార్లో ష్వే ప్రాజెక్టు అన్వేషణ, అభివృద్ధి పనులలో పాలుపంచుకుంటోంది. భారత దేశపు పీఎస్యూ గెయిల్ కూడా ఈ ప్రాజెక్టులో పెట్టుబడిదారిగా ఉంది. ఈ ప్రాజెక్టులో ఓవీఎల్ 2019 మార్చి 31 నాటికి US $ 722 మిలియన్ల మేర పెట్టుబడి పెట్టింది. ష్వే ప్రాజెక్ట్ నుండి మొదటి గ్యాస్ జూలై 2013లోనూ.. ప్లాటీయు ఉత్పత్తి డిసెంబర్ 2014 నుంచి మొదలైంది. ఈ ప్రాజెక్ట్ 2014-15 ఆర్థిక సంవత్సరం నుండి తగిన సానుకూల నగదు ప్రవాహాన్ని సృష్టిస్తోంది. పొరుగు దేశాలలో చమురు మరియు సహజ వాయువు అన్వేషణ, అభివృద్ధి ప్రాజెక్టుల్లో భారత సంస్థల భాగస్వామ్యం భారతదేశం యొక్క యాక్ట్ ఈస్ట్ పాలసీల మేరకు అనుసంధానించబడింది. సమీపంలోని పొరుగు దేశాలతో ఇంధన వంతెను అభివృద్ధి చేయడానికి భారతదేశం చేస్తున్న ప్రయత్నాల్లో భాగంగా ఈ 121.27 మిలియన్ డాలర్లు  అదనపు పెట్టుబడికి భారత్ ఈ పెట్టుబడులు పెడుతోంది.
ప్రధాన మంత్రి కార్యాలయం
ఈశాన్యం ప్రగతిపై విశేషాంశాలను ప్రజలతో పంచుకున్న ప్రధానమంత్రి
ఈశాన్య భారతంలో తొమ్మిదేళ్లుగా సాగిన ప్రగతి పయనానికి సంబంధించిన విశేషాంశాలను ప్రధానమంత్రి శ్రీ నరేంద్ర మోదీ ప్రజలతో పంచుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“ఈశాన్య భారతంలో ప్రగతి పరివర్తనపై ఇదొక ఆసక్తికర అంశాల సమాహారం. ఈ పయనంలో భాగంగా ఆ ప్రాంతం తన సంపూర్ణ సామర్థ్యాన్ని సద్వినియోగం చేసుకుంటోంది” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
తావోసీచ్గా పదవి బాధ్యతల ను శ్రీ లియో వరాడ్ కర్ రెండో సారి సైతం తాను స్వీకరించిన సందర్భంలో, ఆయన కు అభినందనల ను తెలిపిన ప్రధాన మంత్రి
శ్రీ లియో వరాడ్ కర్ యే రెండో సారి కూడాను తావోసీచ్  పదవి బాధ్యతల ను తాను స్వీకరించిన సందర్భం లో, ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘తావోసీచ్ గా రెండో సారి పదవి బాధ్యతల ను స్వీకరించిన సందర్భం లో శ్రీ @LeoVaradkar , అందుకోండి నా అభినందన లు. ఐర్ లాండ్ తో మా చరిత్రాత్మకమైన సంబంధాలకు, ఉమ్మడి రాజ్యాంగ విలువల కు మరియు బహుముఖీనమైన సహకారానికి మేం చాలా ప్రాధాన్యాన్ని ఇస్తాం. మన చైతన్యవంతమైన ఆర్థిక వ్యవస్థల ను పూర్తి సామర్థ్యం తో ఉపయోగించుకోవడం కోసం నేను కలిసికట్టు గా కృషి చేయాలని ఆశపడుతున్నాను.’’ అని పేర్కొన్నారు.
నైపుణ్యాభివృద్ధి మంత్రిత్వ శాఖ
పెండింగ్లో ఉన్న సమస్యలను పరిష్కరించడం కోసం ప్రత్యేక ప్రచారం 2.0, స్వచ్ఛత డ్రైవ్ను నిర్వహిస్తున్న నైపుణ్యాల అభివృద్ధి & వ్యవస్థాపకత మంత్రిత్వ శాఖ
డిసెంబర్ 2022 నుంచి ఆగస్టు 2023 మధ్య కాలంలో 1,051 పారిశుద్ధ్య ప్రచారాలను విజయవంతంగా నిర్వహించి, 27,162 చదరపు అడుగుల చోటును ఖాళీ చేసి, తుక్కును విక్రయించి రూ. 25,69,693 ఆదాయాన్ని ఆర్జించారు
నైపుణ్యాల అభివృద్ధి & వ్యవస్థాపకత మంత్రిత్వ శాఖ అపరిష్కృత సమస్యల పరిష్కారం కోసం చేపట్టిన ప్రత్యేక ప్రచారం 2.0 జోరుగా సాగుతోంది.
అపరిష్కృతంగా ఉన్న సమస్యలను కనీస స్థాయికి తీసుకురావడం, స్వచ్ఛతను వ్యవస్థీకరించడం, అంతర్గతంగా పర్యవేక్షించే యంత్రాంగాన్ని బలోపేతం చేయడం, రికార్డుల నిర్వహణలో అధికారులకు శిక్షణను ఇవ్వడం, మెరుగైన రికార్డుల నిర్వహణ కోసం భౌతిక రికార్డులను డిజిటైజ్ చేయడం, అన్ని మంత్రిత్వ శాఖలు/ విభాగాలు అన్నింటికి సంబంధించిన ఏకవేదిక ః డబ్ల్యుడబ్ల్యుడబ్ల్యు. పిజిపోర్టల్. జిఒవి.ఐఎన్ లో మెరుగ్గా నిర్వహించడం అన్న లక్ష్యాలతో ఈ ప్రచారం నిర్వహిస్తున్నారు.
ముందు చెప్పిన కాలంలో, 11000 భౌతిక ఫైళ్ళను సమీక్షించి, 864 ఫైళ్ళను తొలగించి, 61380 ప్రజా ఫిర్యాదులను, అప్పీళ్ళను పరిష్కరించి, 35 పారిశుద్ధ్య ప్రచారాలను నిర్వహించి, 5054 చదరపు అడుగుల స్థలాన్ని ఖాళీ చేసి, తుక్కును విక్రయించడం ద్వారా రూ. 24,49,293 ఆదాయాన్ని ఆర్జించారు.
ప్రధాన మంత్రి కార్యాలయం
దేశవ్యాప్తంగా ఉన్న ప్రముఖ ఆక్సీజన్ ఉత్పత్తిదారుల తో వీడియో కాన్ఫరెన్స్ మాధ్యమం ద్వారా మాట్లాడిన ప్రధాన మంత్రి శ్రీ నరేంద్ర మోదీ
దేశవ్యాప్తంగా ఉన్న ప్రముఖ ఆక్సీజన్ ఉత్పత్తిదారుల తో ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా ఒక సమావేశాన్ని నిర్వహించారు. ఈ కాలం సవాళ్ల కు ఎదురొడ్డవలసింది మాత్రమే కాక అతి తక్కువ సమయం లో పరిష్కారాల ను అందించవలసిన కాలం కూడా అని ప్రధాన మంత్రి శ్రీ మోదీ ఈ సందర్భం లో అన్నారు. ఆక్సీజన్ ఉత్పత్తిదారుల కు, ప్రభుత్వానికి మధ్య మంచి సమన్వయాన్ని కొనసాగించుకోవలసిన అవసరం ఉందని ప్రధాన మంత్రి శ్రీ నరేంద్ర మోదీ స్పష్టం చేశారు.
గత కొన్ని వారాల లో ఆక్సీజన్ ఉత్పత్తిదారులు వారి ఉత్పత్తి ని పెంచినందుకు ప్రధాన మంత్రి వారిని అభినందించారు. లిక్విడ్ ఆక్సీజన్ ఉత్పత్తి ని అధికం చేయడానికి అనేక చర్యలను తీసుకోవడాన్ని ఆయన గుర్తించారు. పరిశ్రమల లో వినియోగించే ఆక్సీజన్ ను దేశం లో వైద్య సంబంధి అవసరాలను తీర్చడం కోసం మళ్లించినందుకు పరిశ్రమ రంగానికి ప్రధాన మంత్రి శ్రీ నరేంద్ర మోదీ ధన్యవాదాలను కూడా వ్యక్తం చేశారు.
స్థితి ని మరింత మెరుగుపరచడం కోసం, రాబోయే రోజుల లో ఆక్సీజన్ కు ఏర్పడే డిమాండు ను తట్టుకోవడం కోసం పరిశ్రమ తాలూకు పూర్తి సామర్థ్యాన్ని వినియోగం లోకి తీసుకు రావలసిన అంశాన్ని గురించి ప్రధాన మంత్రి ప్రస్తావించారు. ఆక్సీజన్ సిలిండర్ ల అందుబాటు ను వృద్ధి చెందించలసిన అవసరం ఉందని, అలాగే ఆక్సీజన్ రవాణా కు గల లాజిస్టిక్స్ సదుపాయాల ను ఉన్నతీకరించవలసిన అవసరం కూడా ఉందని ప్రధాన మంత్రి శ్రీ నరేంద్ర మోదీ అన్నారు. ఇతర వాయువుల ను రవాణా చేయడానికి ఉద్దేశించినటువంటి ట్యాంకర్ లను ప్రాణవాయువు సరఫరా కు వాడవలసిందిగా పరిశ్రమ కు ఆయన విజ్ఞప్తి చేశారు.
ఆక్సీజన్ కు సంబంధించినంతవరకు రాష్ట్రాల అవసరాల ను పట్టించుకొంటూ, ట్యాంకర్ లు సాధ్యమైనంత త్వరగా ఉత్పత్తి కేంద్రానికి చేరుకొనేటట్టుగా రైల్వేస్ ను, వాయు సేన ను ప్రభావవంతమైనటువంటి పద్ధతి లో ఉపయోగించుకోవడం పై ప్రభుత్వం దృష్టి ని సారిస్తోందని ప్రధాన మంత్రి చెప్పారు.
ప్రభుత్వం, రాష్ట్రాలు, పరిశ్రమ, రవాణాదారులు, అన్ని ఆసుపత్రులు కలిసికట్టుగా ముందడుగు వేస్తూ ఏక స్థాయి లో కృషి చేయవలసిన అవసరం ఉందని ప్రధాన మంత్రి చెప్పారు. సమన్వయం ఎంత బాగుంటే, ఈ సవాలు ను ఎదుర్కోవడం అంత గా సులభతరం అవుతుంది అని ఆయన అన్నారు.
ఆక్సీజన్ ఉత్పత్తిదారుల ను ప్రధాన మంత్రి శ్రీ మోదీ అభినందిస్తూ, వారికి ప్రభుత్వ సమర్థన పూర్తి గా ఉంటుందన్నారు; ఈ సంకటం తో పోరాడడం లో దేశం త్వరలో సఫలం కాగలుగుతుందన్న ఆశ ను ఆయన వ్యక్తం చేశారు.
ఈ సమావేశం లో ఆర్ఐఎల్ సిఎమ్ డి శ్రీ ముకేశ్ అంబాని, ఎస్ఎఐఎల్ చైర్ పర్సన్ శ్రీమతి సోమ మండల్, జెఎస్ డబ్ల్యు కు చెందిన శ్రీ సజ్జన్ జిందల్, టాటా స్టీల్ కు చెందిన శ్రీ నరేంద్రన్, జెఎస్ పిఎల్ కు చెందిన శ్రీ నవీన్ జిందల్, ఎఎమ్ఎన్ఎస్ కు చెందిన శ్రీ దిలీప్ ఊమెన్, లిండే కు చెందిన శ్రీ ఎమ్. బనర్జీ, ఐనాక్స్ కు చెందిన శ్రీ సిద్ధార్థ్ జైన్, ఎయర్ వాటర్ జమ్ శెద్ పుర్ ఎమ్ డి శ్రీ నోరియో శిబుయ, నేశనల్ ఆక్సీజన్ లిమిటెడ్ కు చెందిన శ్రీ రాజేశ్ కుమార్ శరాఫ్, ఆల్ ఇండియా ఇండస్ట్రియల్ గేసెస్ మేన్యుఫాక్చరర్స్ అసోసియేశన్ అధ్యక్షుడు శ్రీ సాకేత్ టికూ లు పాల్గొన్నారు.
సాంస్కృతిక మంత్రిత్వ శాఖ
నేటి నుంచి ప్రధానమంత్రి అందుకున్న బహుమతులు మరియు మెమెంటోల ఈ-వేలం మూడవ ఎడిషన్ ప్రారంభం
అక్టోబర్ 7, 2021 వరకు ఈ-వేలం జరుగుతుంది
ఈ-వేలం ద్వారా వచ్చే ఆదాయం నమామి గంగే మిషన్కు వెళ్తుంది
ముఖ్య అంశాలు :ఈ దఫా ఈ-వేలంలో దాదాపు 1330 మెమెంటోలు అందుబాటులో ఉంటాయివ్యక్తులు/సంస్థలు ఈ -వేలంలో https://pmmementos.gov.in వెబ్సైట్ ద్వారా పాల్గొనవచ్చుటోక్యో 2020 పారాలింపిక్ క్రీడలు మరియు టోక్యో 2020 ఒలింపిక్ క్రీడల విజేతలు ప్రధానికి బహుమతిగా అందించిన స్పోర్ట్స్ గేర్ మరియు పరికరాలు ఈ వేలంలో ప్రధాన అంశాలు.
ప్రధానమంత్రి శ్రీ నరేంద్ర మోదీకి కానుకలుగా అందిన ప్రతిష్టాత్మకమైన, చిరస్మరణీయమైన వస్తువులను విక్రయించడానికి మూడవ దశ ఈ -వేలం వెబ్సైట్ https://pmmementos.gov.in ద్వారా 2021 సెప్టెంబర్ 17 నుంచి అక్టోబర్ 7 వరకు జరుగుతుంది. ఈసారి వేలంకి రానున్న వస్తువుల్లో టోక్యో 2020 పారాలింపిక్ క్రీడలు మరియు టోక్యో 2020 ఒలింపిక్ క్రీడల విజేతలు ప్రధానికి బహుమతిగా అందించిన స్పోర్ట్స్ గేర్ మరియు పరికరాలు ఉన్నాయి. వీటితోపాటు అయోధ్య రామమందిరం నమూనా , చార్ ధామ్ , రుద్రాక్ష కన్వెన్షన్ సెంటర్, నమూనాలు, శిల్పాలు, పెయింటింగ్లు, అంగవస్త్రాలు లాంటి వస్తువులు కూడా వేలానికి రానున్నాయి.
సెప్టెంబర్ 17న ప్రారంభం అయిన ఈ-వేలంలో దాదాపు 1330 వస్తువులు అందుబాటులో ఉంటాయి. టోక్యో 2020 పారాలింపిక్ గేమ్స్లో బంగారు పతక విజేత శ్రీ సుమిత్ అంటిల్ టోక్యో 2020 ఒలింపిక్ క్రీడలలో శ్రీ నీరజ్ చోప్రా ఉపయోగించిన ఉపయోగించిన జావెలిన్లు ప్రధాన ఆకర్షణగా ఉంటాయి. వీటి కనీస ధరను ఒక్కొక్కటి కోటి రూపాయలుగా నిర్ణయించారు. చిన్న సైజు అలంకార ఏనుగు అతి తక్కువ ధర 200 రూపాయలకు అందుబాటులో ఉంచారు. వేలం వివరాలను కేంద్ర సాంస్కృతిక మంత్రి ట్వీట్లో తెలియజేశారు.
వేలంకి ఉంచిన ఇతర వస్తువులలో నీలం రంగులో లవ్లినా బోర్గోహైన్ ఉపయోగించిన బాక్సింగ్ గ్లోవ్స్ వంటి కొన్ని ఇతర వస్తువులు కూడా ఉన్నాయి. బాక్సింగ్ గ్లోవ్స్ పై లవ్లినా బోర్గోహైన్ ప్లేయర్ స్వయంగా సంతకం చేశారు. బ్యాడ్మింటన్ రాకెట్ పారాలింపిక్స్లో బంగారు పతకం సాధించిన కృష్ణ నగర్ ఆటోగ్రాఫ్ చేసిన బ్యాడ్మింటన్ రాకెట్ కూడా బిడ్లో ఉంది. టోక్యో 2020 పారాలింపిక్ క్రీడలలో సిల్వర్ మెడల్ సాధించిన భావినా పటేల్ ఉపయోగించిన టేబుల్ టెన్నిస్ రాకెట్ ఆమె ఆటోగ్రాఫ్ తో సహా వేలంలో ఉంది.
వ్యక్తులు/సంస్థలు ఈ -ఆక్షన్లో వెబ్సైట్ https://pmmementos.gov.in ద్వారా 17 సెప్టెంబర్ మరియు 7 అక్టోబర్, 2021 మధ్య పాల్గొనవచ్చు.
ఈ-వేలం ద్వారా వచ్చే ఆదాయం గంగానది పరిరక్షణ మరియు పునరుజ్జీవనం కోసం ఉద్దేశించిన నమామిగేంజ్ మిషన్కు వెళ్తుంది. తనకు అందిన బహుమతులను వేలం ద్వారా విక్రయించి దీనిద్వారా లభించే ఆదాయాన్ని ప్రజాహిత కార్యక్రమాలకు ఉపయోగించాలని నిర్ణయించిన తొలి ప్రధానిగా శ్రీ నరేంద్ర మోదీ గుర్తింపు పొందారు. దేశంలోని జీవనాడి- గంగా నది సంరక్షణ కోసం ప్రారంభించిన "నమామిగంగే" కార్యక్రమానికి బహుమతుల వేలం ద్వారా వచ్చే ఆదాయాన్ని ఖర్చు చేయాలని ప్రధాని నిర్ణయించారు. గంగా నది దేశ సాంస్కృతిక వైభవం మరియు విశ్వాసానికి చిహ్నంగా ప్రధానమంత్రి వర్ణించారు. ఉత్తరాఖండ్లోని గౌముఖ్ వద్ద ప్రారంభం అయ్యే గంగా నది పశ్చిమ బెంగాల్లో సముద్రంలో విలీనం అయ్యే వరకు దేశం వివిధ ప్రాంతాల గుండా ప్రవహిస్తుంది. శక్తివంతమైన నది దేశ జనాభాలో సగం మంది జీవితాలను సుసంపన్నం చేసింది.
Click here for highlight items
మంత్రిమండలి
నవంబర్ 15వ తేదీని ‘జనజాతీయ గౌరవ దివస్’ గా ప్రకటించడాని కి ఆమోదం తెలిపినమంత్రిమండలి
ఆ రోజున భగవాన్ బిర్ సా ముండా జయంతి ఉంది
ఆదివాసీప్రజల వైభవోపేతమైనటువంటి చరిత్ర ను, సంస్కృతి ని, కార్యసాధనలను వేడుక గా జరుపుకోవడానికి మరియు సంస్మరించుకోవడాని కి 2021 నవంబరు 15 నుంచి 22వ తేదీవరకు వారం రోజుల పాటు ఉత్సవాలు జరుగనున్నాయి
నవంబర్ 15వ తేదీ ని ‘జనజాతీయ గౌరవ దివస్’ గా ప్రకటించడాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. శూరులైన ఆదివాసీ స్వాతంత్య్ర యోధుల స్మృతి కి ఈ దినాన్ని అంకితం చేయడం జరుగుతుంది. దీని వల్ల రాబోయే తరాల వారు దేశం కోసం ఆదివాసీ స్వాతంత్య్ర యోధులు చేసినటువంటి త్యాగాల ను గురించి తెలుసుకో గలుగుతారు. సంథాల్ లు, తామార్ లు, కోల్ లు, భీల్ లు, ఖాసీ లు, ఇంకా మిజో ల వంటి అనేక ఆదివాసీ సముదాయాలు పలు ఆందోళనల ను నిర్వహించడం ద్వారా భారతదేశం స్వాతంత్య్ర సమరాన్ని బలోపేతం చేశాయి. ఆదివాసీ సముదాయాలు నిర్వహించినటువంటి క్రాంతికారి ఉద్యమాల తో పాటు వారి ఆధ్వర్యం లో సాగిన సంఘర్షణ లు వారి యొక్క ఎనలేని ధైర్య సాహసాల ను, వారి యొక్క సర్వోన్నత త్యాగాన్ని చాటిచెప్పాయి. బ్రిటిషు వలస పాలన కు వ్యతిరేకం గా దేశం లోని వేరు వేరు ప్రాంతాల లో తల ఎత్తిన ఆదివాసీ ఉద్యమాలు జాతీయ స్వాతంత్య్ర పోరాటం తో జత పడి, మరి దేశవ్యాప్తం గా భారతీయుల కు ప్రేరణ గా నిలచాయి. ఏమైనా, ఈ ఆదివాసీ వీరుల ను గురించి దేశం లో చాలా మంది కి అంత పెద్ద గా ఏమీ తెలియదు. 2016 వ సంవత్సరం లో స్వాతంత్య్ర దినం నాడు గౌరవనీయ ప్రధాన మంత్రి ప్రసంగం దరిమిలా, భారత ప్రభుత్వం దేశవ్యాప్తం గా 10 గిరిజన స్వాతంత్య్ర సమర యోధుల వస్తు ప్రదర్శన శాలల ను మంజూరు చేసింది.
ఈ రోజు న దేశవ్యాప్తం గా ఆదివాసీ సముదాయాల చేత భగవాన్ గా ఆరాధనల ను అందుకొనే శ్రీ బిర్ సా ముండా జయంతి. బిర్ సా ముండా గారు బ్రిటిషు వలసవాద హయాం లోని దోపిడిదారు వ్యవస్థ కు వ్యతిరేకం గా ఎదురొడ్డి నిలచి ధైర్యం గా పోరాడడమే కాకుండా ‘ఉల్ గులాన్’  కోసం పిలుపు ను ఇచ్చి బ్రిటిషు అణచివేత కు వ్యతిరేకం గా ఒక ఉద్యమాన్ని అగ్రభాగాన తాను ఉండి ముందుకు నడిపారు కూడాను. తాజా ప్రకటన ఆదివాసీ సముదాయాల వైభవోపేత చరిత్ర ను, వారి సంస్కృతి సంబంధి వారసత్వాన్ని అంగీకరిస్తున్నది. ఈ దినాన్ని ప్రతి సంవత్సరం లోనూ ఓ వేడుక గా నిర్వహించడం జరుగుతుంది. దీనితో పాటు భారతీయ పరాక్రమం, ఆతిథ్యం, ఇంకా దేశ గౌరవం అనే విలువల ను ప్రోత్సహించడానికి, సంస్కృతి పరమైన వారసత్వాన్ని పరిరక్షించడానికి గిరిజనులు చేసిన ప్రయాసల ను ఈ రోజు న గుర్తు కు తెచ్చుకోవడం జరుగుతుంది. బిర్ సా ముండా గారు తుది శ్వాస వదలిన రాంచి లోని ఆదివాసీ స్వాతంత్య్ర యోధుల వస్తు ప్రదర్శన శాల ను గౌరవనీయ ప్రధాన మంత్రి ప్రారంభిస్తారు.
ఆదివాసీ ప్రజల కీర్తిభరిత చరిత్ర, సంస్కృతి మరియు కార్యసిద్ధుల కు 75 సంవత్సరాలు కావడాన్ని సంస్మరించుకోవడానికి వారం రోజుల పాటు - 2021 నవంబర్ 15 మొదలుకొని 22వ తేదీ వరకు- ఉత్సవాల ను నిర్వహించాలని భారత ప్రభుత్వం ప్రణాళిక ను సిద్ధం చేసింది.
ఈ ఉత్సవం లో భాగం గా, ఆయా రాష్ట్ర ప్రభుత్వాల తో కలసి అనేక కార్యక్రమాల ను జరపాలని తలపెట్టడమైంది; ప్రతి ఒక్క కార్యక్రమానికి వెనుక భారతదేశం యొక్క స్వాతంత్య్ర సమరం లో ఆదివాసీ ల కార్యసాధనల ను కళ్ళ కట్టే కార్యక్రమాలు, విద్య, ఆరోగ్యం, బతుకు తెరువు, మౌలిక సదుపాయాలు, నైపుణ్యాల అభివృద్ధి రంగాల లో భారత ప్రభుత్వం అమలు చేసిన వివిధ సంక్షేమ కార్యక్రమాల ను గురించి ప్రచారం చేయడం కీలక ఇతివృత్తం గా ఉంటుంది. ఆదివాసీ ల విశిష్టమైనటువంటి సంస్కృతి సంబంధి వారసత్వాన్ని, స్వాతంత్య్ర పోరాటం లో, అభ్యాసాల లో, హక్కుల లో, సంప్రదాయాల లో, ఆహార పానీయాదుల లో, ఆరోగ్యం లో, విద్య లో మరియు జీవనోపాధి లో ఆదివాసీ లు అందించిన తోడ్పాటుల ను కూడా ఈ కార్యక్రమాలు వివరిస్తాయి.
నౌకారవాణా మంత్రిత్వ శాఖ
పెండింగ్ అంశాల పరిష్కారం కోసం స్వచ్ఛత కార్యకమం 3.0 నిర్వహణకు సిద్దమవుతున్న ఓడరేవులు, షిప్పింగ్,జలమార్గాల మంత్రిత్వ శాఖ
స్వచ్ఛత లక్ష్యాలను సాధించి భవిష్యత్తులో మరింత సమర్థంగా పనిచేయడానికి ఓడరేవులు, షిప్పింగ్,జలమార్గాల మంత్రిత్వ శాఖ కృషి చేస్తోంది. 2022 నవంబర్ నుంచి 2023 ఆగస్టు వరకు అమలు జరిగిన స్వచ్ఛత ప్రచారం 2.0ని లక్ష్యాల మేరకు అమలు చేసిన ఓడరేవులు, షిప్పింగ్,జలమార్గాల మంత్రిత్వ శాఖ అనేక మైలురాళ్లను సాధించింది. మంత్రిత్వ శాఖ ఆధ్వర్యంలో పనిచేస్తున్న అన్ని ప్రధాన ఓడరేవులు మరియు ఇతర అధీన/అటాచ్డ్ కార్యాలయాలు లక్ష్య సాధన కోసం అవిశ్రాంతంగా పనిచేశాయి.
స్వచ్ఛత ప్రచారం 2.0 కార్యక్రమంలో భాగంగా మంత్రిత్వ శాఖ 411లో 340 ప్రజా ఫిర్యాదులు పరిష్కరించింది; 456 పరిశుభ్రత కార్యక్రమాలు నిర్వహించింది, పరిసరాలను పరిశుభ్రంగా ఉంచి వినియోగానికి సిద్ధం చేసింది. చేసింది; 12425 చ.అ. స్థలం తిరిగి వినియోగంలోకి తెచ్చింది. స్వచ్ఛతా ప్రచారం ద్వారా మంత్రిత్వ శాఖ 25,46,76, 157 రూపాయల ఆదాయాన్ని కూడా ఆర్జించింది. ఈ ప్రక్రియలో 62,612 పాత ఫైళ్లను గుర్తించి తొలగించారు.
స్వచ్ఛత కార్యక్రమాలు కొనసాగించడానికి పరిపాలనా సంస్కరణలు మరియు ప్రజా ఫిర్యాదుల విభాగం నిర్ణయించిన విధంగా 2023 అక్టోబర్ 2 నుంచి 31 వరకు వ్యాయామానికి మరింత ఊతమివ్వడానికి DARPG నిర్ణయించినట్లుగా, పోర్ట్స్ షిప్పింగ్ మరియు వాటర్వేస్ మంత్రిత్వ శాఖ  పరిశుభ్రతను సంస్థాగతీకరించడం మరియు పెండెన్సీని తగ్గించడం కోసం 2-31 అక్టోబర్, 2023 నుండి స్వచ్ఛత కార్యకమం 3.0 నిర్వహించడానికి ఓడరేవులు, షిప్పింగ్,జలమార్గాల మంత్రిత్వ శాఖ సిద్ధమవుతోంది. స్వచ్ఛత కార్యకమం 3.0 నిర్వహణకు సిద్దమవుతున్న ఓడరేవులు, షిప్పింగ్,జలమార్గాల మంత్రిత్వ శాఖ, దాని సబార్డినేట్/అటాచ్డ్ ఆఫీస్లు అంటే రేవులు, ఏఎల్హెచ్ డబ్లు, ఎస్సిఐ,డీజీఎల్ఎల్, ఐడబ్లుఏఐ, ఎస్సిఎల్, ఎస్డిసిఎల్, ఐపిఆర్సిఎల్, ఐపిఏ లలో కూడా పెండింగ్ అంశాల పరిష్కారం కోసం స్వచ్ఛత కార్యకమం 3.0 అమలు జరుగుతుంది. ఈ ప్రచార సమయంలో,మంత్రిత్వ శాఖలు/డిపార్ట్మెంట్లు, వాటి అనుబంధ/సబార్డినేట్ కార్యాలయాల్లో కరీరాక్రమాలు నిర్వహిస్తారు.
స్వచ్ఛత కార్యకమం 3.0 నిర్వహణ, అమలు కోసం పరిపాలనా సంస్కరణలు ప్రజా ఫిర్యాదుల విభాగం నోడల్ విభాగంగా పనిచేస్తుంది. . ప్రభుత్వం 2021, 2022 సంవత్సరాల్లో కూడా ఇలాంటి ప్రత్యేక కార్యక్రమాలు నిర్వహించింది.
సాంస్కృతిక మంత్రిత్వ శాఖ
ఏక్ భారత్ శ్రేష్ఠ భారత్ లో భాగంగా పంజాబ్ పర్యాటనకు బయల్దేరిన 50 మంది ఆంధ్రప్రదేశ్ విద్యార్ధులు
జెండా ఊపి విద్యార్థుల పర్యటనను ప్రారంభించిన విజయవాడ రైల్వే స్టేషన్ డైరెక్టర్ ప్రసాద్
పంజాబ్లో 5 రోజుల పాటు పర్యటించనున్న విద్యార్థులు
విజయవాడ.
75 ఏళ్ల స్వతంత్ర భారత ప్రస్థానం సందర్భంగా ప్రధాని మోదీ పిలుపు మేరకు దేశవ్యాప్తంగా ప్రజలు ఆజాదీ కా అమృత్ మహోత్సవ్ వేడుకలు ఘనంగా జరుపుకుంటున్నారు. దేశంలోని అన్ని రాష్ట్రాలు, కేంద్ర పాలిత ప్రాంతాల నుంచి ఎంపిక చేసిన విద్యార్థులు ఇతర రాష్ట్రాలను సందర్శించేలా కేంద్ర విద్యా మంత్రిత్వ శాఖ ‘ఏక్ భారత్–శ్రేష్ట భారత్’ పేరుతో ప్రత్యేక కార్యక్రమం రూపొందించింది. ఈ మేరకు సమగ్ర శిక్ష, ఏపీ విద్యాశాఖ 13 జిల్లాలలోని జెడ్పీ హైస్కూల్స్ నుంచి 25 మంది విద్యార్థులతో పాటు, కేంద్రీయ విద్యాసంస్థలు, నవోదయా విద్యాలయాలు, కస్తూరిబా గాంధీ బాలికల విద్యాలయాలు, ఏపీ మోడల్ స్కూల్స్ నుంచి మరో 25 మంది విద్యార్థులను పంజాబ్ రాష్ట్ర పర్యటనకు ఎంపిక చేసింది.
5 రోజుల పాటు సాగే ఈ పర్యటనలో విద్యార్థులు అక్కడి మ్యూజియాలు, స్మారక కట్టడాలు సందర్శించి, అక్కడి సంస్కృతి, చరిత్రకు సంబంధించిన విషయాలను నేరుగా సందర్శించి తెలుసుకుంటారు. పలు క్రీడా పోటీల్లో పాల్గొంటారు. దేశ సంస్కృతి, సంప్రదాయాలు, ఆహార అలవాట్లపై జరిగే సెమినార్లో పాల్గొంటారు. సోమవారం రైలులో పంజాబ్కు బయలుదేరిన విద్యార్థులను విజయవాడ రైల్వే స్టేషన్ డైరెక్టర్ ప్రసాద్, పీఆర్వో నస్రత్ మండ్రూప్కర్ అభినందించారు. పచ్చజెండా ఊపి జన్మభూమి ఎక్స్ప్రెస్లో విద్యార్థులను సాగనంపారు.
ఆర్థిక మంత్రిత్వ శాఖ
2022-23 ఆర్థిక సంవత్సరం రెండో అర్ధభాగంలో కేంద్రప్రభుత్వ రుణ సేకరణ ప్రణాళిక
రిజర్వ్ బ్యాంకును సంప్రదించిన తర్వాత ప్రస్తుత ఆర్థిక సంవత్సర రెండో అర్ధభాగంలో సేకరించాల్సిన రుణాల ప్రణాళికను కేంద్రప్రభుత్వం ప్రకటించింది. ప్రస్తుత ఆర్థిక సంవత్సరానికి సేకరించాల్సిన రుణాల ప్రతిపాదిత మొత్తం రూ. 14.31 లక్షల కోట్లయితే అందులో రూ.14.21 లక్షల కోట్ల రుణాలను తీసుకోవాలని కేంద్రప్రభుత్వం నిర్ణయించింది. దీని ప్రకారం ఆర్థిక సంవత్సర రెండో అర్థభాగంలో రూ.5.92 లక్షల కోట్ల రుణాలను తీసుకోబోతున్నారు. ఈ పనిని సెక్యూరిటీ బాండ్ల అమ్మకంద్వారా చేస్తారు. ఇందులో సావరిన్ గ్రీన్ బాండ్ల అమ్మకం ద్వారా రూ.16వేల కోట్ల రుణం సేకరిస్తారు. ఈ పనిని ప్రస్తుత ఆర్థిక సంవత్సర కేంద్రబడ్జెట్లో ప్రకటించిన ప్రకారం చేస్తారు.
రెండో ఆర్థిక సంవత్సరంలో సేకరించాల్సిన రుణాల మొత్తంలో రూ. 5.76 లక్షల కోట్లను వారం వారం చేసే వేల ప్రక్రియద్వారా సేకరిస్తారు. మార్కెట్ నుంచి తీసుకునే రుణ విధానమనేది 2,5, 7,10, 14, 30, 40 సంవత్సరాలపాటు చెల్లుబాటయ్యే సెక్యూరిటీలద్వారా చేస్తారు. బాండ్ల కాల పరిమితి ప్రకారం ఆయా పరిమితులకు రుణాల శాత పంపిణీని చూస్తే  రెండు సంవత్సాల బాండ్లు 6.25శాతంగా వుంటాయి..ఈ విధంగా 5 సంవత్సరాలవి 12. 15శాతం, 7 సంవత్సరాలవి 10.42శాతం, 10 సంవత్సరాలవి 20.83శాతం, 14 సంవత్సరాలవి 19.10 శాతం, 30 సంవత్సరాలవి 15.63శాతంగా నిర్ణయించారు. ఇక సార్వభౌమ హరిత బాండ్ల విడుదలకు సంబంధించిన వివరాలను ప్రత్యేకంగా ప్రకటించడం జరుగుతుంది. రిడెంప్షన్ ప్రొఫైల్ ఎలాంటి ఒడిదుడుకులు ఎదుర్కొనకుండా వుండడంకోసం ప్రభుత్వం స్విచ్ ఆపరేషన్లను కొనసాగిస్తుంది. బడ్జెట్ లో చెప్పిన రూ. 1 లక్షకోట్ల స్విచ్ మొత్తంలో రూ 56, 103 కోట్ల స్విచ్ వేలాలను ఇప్పటికే పూర్తి చేశారు. మిగిలిన మొత్తానికి సంబంధించిన స్విచ్ వేలాలను ఆర్థిక సంవత్సర రెండో భాగంలో పూర్తి చేస్తారు.
ప్రభుత్వ అకౌంట్లలో వచ్చే తాత్కాలిక అసమానతలను సవరించడంకోసం ఆర్థిక సంవత్సరం రెండో భాగంలో వేస్ అండ్ మీన్స్ కింద రూ. 50వేలకోట్లను తీసుకోవడానికి రిజర్వ్ బ్యాంక్ అనుమతినిచ్చింది. మరింత సమాచారం కోసం కేంద్ర ఆర్థికశాఖ, రిజ్వర్ బ్యాంకులకు చెందిన వెబ్ సైట్లను సంప్రదించగలరు.
వాణిజ్యం, పరిశ్రమల మంత్రిత్వ శాఖ
మంగళవారం, 'జాతీయ అంకుర సంస్థల పురస్కారాల' ప్రకటన
తొలి దశ 'జాతీయ అంకుర సంస్థల పురస్కారాలు-2020'ను కేంద్ర వాణిజ్యం, పరిశ్రమల శాఖ మంత్రి శ్రీ పీయూష్ గోయల్ మంగళవారం ప్రకటించనున్నారు. దిల్లీలోని జాతీయ మీడియా కేంద్రంలో రేపు మధ్యాహ్నం 3.30 గం.కు ఈ కార్యక్రమం ఉంటుంది. వర్చువల్ పద్ధతిలో విజేతల సన్మానం ఉంటుంది. మంత్రిత్వ శాఖ సహాయ మంత్రి శ్రీ సోమ్ ప్రకాశ్ కూడా కార్యక్రమంలో పాల్గొంటారు. ఎన్ఐసీ, మైగోవ్, సంబంధిత సామాజిక మాధ్యమాల్లో ప్రత్యక్ష ప్రసారం ఉంటుంది.
భారీ ఉపాధి కల్పన లేదా సంపద సృష్టితో, సమాజంపై గణనీయ ప్రభావం చూపిన ఆవిష్కరణలు లేదా పరిష్కారాలు రూపొందించిన అంకుర సంస్థలను గుర్తించి, గౌరవించేందుకు 'పరిశ్రమల ప్రోత్సాహక, అంతర్గత వాణిజ్య విభాగం'  జాతీయ అంకుర సంస్థల పురస్కారాలను రూపొందించింది. పెట్టుబడిదారుల లాభాలను మాత్రమేగాక, సమాజానికి జరిగిన మంచిని కూడా పరిగణనలోకి తీసుకుని, అంకుర సంస్థల విజయాన్ని నిర్ణయిస్తారు.
12 రంగాల్లోని 35 విభాగాల నుంచి పురస్కారాల కోసం దరఖాస్తులు ఆహ్వానించారు. అవి: వ్యవసాయం, విద్య, సంస్థాగత సాంకేతికత, విద్యుత్, ఆర్థికం, ఆహారం, ఆరోగ్యం, పరిశ్రమలు 4.0, అంతరిక్షం, భద్రత, పర్యాటకం, పట్టణ సేవలు.
ఇవికాక, గ్రామీణ ప్రాంతాల్లో ప్రభావం చూపినవి, మహిళల నాయకత్వంలోనివి, విద్యాసంస్థల ప్రాంగణాల్లో ఏర్పాటైన అంకుర సంస్థలను కూడా పరిగణనలోకి తీసుకుంటారు.
గెలిచిన అంకుర సంస్థలు రూ.5 లక్షల చొప్పున నగదు బహుమతి అందుకుంటాయి. నమూనా ప్రాజెక్టులు, ఆర్డర్ల కోసం సంబంధిత ప్రభుత్వ అధికార యంత్రాంగాలు, పారిశ్రామిక సంస్థలకు తమ ఆవిష్కరణలను అందించే అవకాశాన్ని కూడా దక్కించుకుంటాయి.
బలమైన అంకుర వ్యవస్థ కీలక నిర్మాణ కారకాలుగా.. అద్భుత పనితీరు కనబరిచిన ఇంక్యుబేటర్, ఆక్సిలరేటర్కు రూ.15 లక్షల చొప్పున బహుమతి లభిస్తుంది.
ప్రధాన మంత్రి కార్యాలయం
భూటాన్ రాజు శ్రీ జిగ్మే ఖేసర్ నామ్ గ్యాల్ వాంగ్ చుక్ తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ న్యూ ఢిల్లీ లో ఈ రోజు న భూటాన్ రాజు శ్రీ జిగ్మే ఖేసర్ నామ్ గ్యాల్ వాంగ్ చుక్ తో సమావేశమయ్యారు.
సన్నిహితమైనటువంటి మరియు అద్వితీయమైనటువంటి భారతదేశం-భూటాన్ మైత్రి ని మరింత గా బలపరచడం కోసం వివిధ ఉపాయాల పై ఉన్నతాధికారులు ఇరువురు చర్చించారు. భారతదేశాని కి మరియు భూటాన్ కు మధ్య సంబంధాల ను తీర్చిదిద్దడం లో డ్రుక్ గ్యాల్ పో స్ ద్వారా ఒక పరంపర గా లభించిన మార్గదర్శకప్రాయ దృష్టికోణాన్ని శ్రీ నరేంద్ర మోదీ ప్రశంసించారు కూడా ను.
ప్రధాన మంత్రి ఒక ట్వీట్ లో -
"భూటాన్ రాజు గారి తో సమావేశం స్నేహపూర్ణమైన వాతావరణం లో జరిగింది. భారతదేశాని కి-భూటాన్ కు మధ్య గల సన్నిహితమైన మరియు విశిష్టమైన మైత్రి ని మరింత బలపరచడం కోసం వివిధ ఉపాయాలపై చర్చించడమైంది. మన సంబంధాల కు రూపురేఖల ను తీర్చిదిద్దడం లో డ్రుక్ గ్యాల్ పో స్ ద్వారా ఒక పరంపర గా లభించిన మార్గదర్శకప్రాయ దృష్టికోణానికి గాను నేను ప్రశంస ను వ్యక్తం చేశాను.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.21 కోట్ల డోసులు  అందించారు
గత 24 గంటల్లో 5,93,963 డోసులు అందించారు
దేశవ్యాప్త క్రియాశీల కేసుల సంఖ్య 26,583
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.76%
గత 24 గంటల్లో 2,594 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,68,557 కు పెరిగింది.
గత 24 గంటల్లో 2,678 కొత్త కేసులు నమోదయ్యాయి.
రోజువారీ పాజిటివిటీ రేటు 1.13%
వారపు పాజిటివిటీ రేటు 1.07%
గత 24 గంటల్లో చేసిన 2,37,952 కొవిడ్ పరీక్షలతో కలిపి ఇప్పటివరకు 89.81 కోట్ల పరీక్షలు చేశారు.
హోం మంత్రిత్వ శాఖ
క్రిమినల్లా రిఫార్మ్ కమిటీ
నేర చట్టాలలో సంస్కరణలను సూచించడానికి ఢిల్లీలోని నేషనల్ లా యూనివర్శిటీ వైస్ ఛాన్సలర్ అధ్యక్షతన ఒక కమిటీని ఏర్పాటు చేశారు. గవర్నర్లు, రాష్ట్ర ముఖ్యమంత్రులు, లెఫ్టినెంట్ గవర్నర్లు  మరియు కేంద్ర పాలిత ప్రాంతాల అడ్మినిస్ట్రేటర్లు, గౌరవనీయ ప్రధాన న్యాయమూర్తి, వివిధ హైకోర్టుల గౌరవనీయ ప్రధాన న్యాయమూర్తులు, బార్ కౌన్సిల్ ఆఫ్ ఇండియా నుండి కూడా హోం వ్యవహారాల మంత్రిత్వ శాఖ సూచనలు కోరింది. , క్రిమినల్ చట్టాలలో సమగ్ర సవరణలపై వివిధ రాష్ట్రాలు మరియు వివిధ విశ్వవిద్యాలయాలు / న్యాయ సంస్థల బార్ కౌన్సిల్. అందిన సూచనలు, కమిటీ నివేదిక, వాటాదారులందరితో సంప్రదింపుల ద్వారా కేంద్ర హోం మంత్రిత్వ శాఖ పరిశీలనకు లోబడి ఉంటుంది . ఈ రోజు రాజ్యసభలో అడిగిన ప్రశ్నకు లిఖితపూర్వక సమాధానంలో హోం శాఖ సహాయ మంత్రి శ్రీ జి. కిషన్ రెడ్డి ఈ విషయాన్ని వెల్లడించారు.